Πανελλήνια Ομοσπονδία Μουάιτάι

Η **Πανελλήνια Ομοσπονδία Μουάιτάι (ΠΟΜ)** είναι η επίσημα αναγνωρισμένη αθλητική ομοσπονδία για το άθλημα του Muaythai στην Ελλάδα. Ιδρύθηκε με σκοπό την οργάνωση, ανάπτυξη και προβολή του Muaythai ως άθλημα με πολιτιστική διάσταση, σε εθνικό και διεθνές επίπεδο.

## Προφίλ της Πανελλήνιας Ομοσπονδίας Μουάιτάι
Η **Πανελλήνια Ομοσπονδία Μουάιτάι (ΠΟΜ)** είναι ο επίσημα αναγνωρισμένος εθνικός φορέας για το άθλημα του Muaythai στην Ελλάδα. Ιδρύθηκε το 2008 και αναγνωρίστηκε επίσημα από τη Γενική Γραμματεία Αθλητισμού το 2018. Η ΠΟΜ είναι περήφανο μέλος της **International Federation of Muaythai Associations (IFMA)**, η οποία ενσωματώνει τόσο τη δομή του Ολυμπιακά αναγνωρισμένου ερασιτεχνικού αθλητισμού όσο και την επαγγελματική πλατφόρμα του **World Muaythai Council (WMC)** ως ένα ενιαίο σύνολο.

Αποστολή μας είναι η ανάπτυξη, η εποπτεία και η προώθηση του Muaythai σε όλα τα επίπεδα – από τις ακαδημίες και τα προγράμματα ανάπτυξης νέων μέχρι την κορυφαία διεθνή αγωνιστική δράση. Οι αξίες μας βασίζονται στον σεβασμό, τη πειθαρχία και την πολιτιστική κληρονομιά που χαρακτηρίζουν την τέχνη του Muaythai.

Παράλληλα με την αγωνιστική του διάσταση, προάγουμε και διαφυλάσσουμε τα παραδοσιακά στοιχεία του Muaythai, όπως το **Mai Muay** και το **Wai Kru**, τιμώντας τις βαθιές πολιτιστικές του ρίζες. Είμαστε επίσης αφοσιωμένοι στη συμπερίληψη και την ισότητα, αναπτύσσοντας το **Para Muaythai** ώστε να είναι προσβάσιμο σε όλους.

Η Ομοσπονδία μας λειτουργεί σύμφωνα με τους πέντε βασικούς πυλώνες της **IFMA**: Σεβασμός, Τιμή, Παράδοση, Αριστεία και Ευ αγωνίζεσθαι – αρχές που καθοδηγούν κάθε μας δράση, από την ανάπτυξη αθλητών έως τις διεθνείς συνεργασίες.

Η ΠΟΜ ηγείται σήμερα από τον Πρόεδρο Ιωάννη Παπαδόπουλο, ο οποίος είναι επίσης Αντιπρόεδρος της Ευρωπαϊκής Ομοσπονδίας Muaythai και Πρόεδρος της **Μεσογειακής Ένωσης Muaythai**. Υπό την ηγεσία του, η Ομοσπονδία έχει αναπτυχθεί ραγδαία από την επίσημη αναγνώρισή της και θέτει νέα πρότυπα για το άθλημα στην Ελλάδα και διεθνώς.

Τα τελευταία χρόνια, η ΠΟΜ έχει διοργανώσει σημαντικές διεθνείς διοργανώσεις, όπως Παγκόσμια, Ευρωπαϊκά και Μεσογειακά Πρωταθλήματα, αναδεικνύοντας την Ελλάδα ως ανερχόμενο κέντρο του Muaythai στην Ευρώπη.

Οι δράσεις μας περιλαμβάνουν Πανελλήνια Πρωταθλήματα, διεθνείς διοργανώσεις, επαγγελματικές βραδιές αγώνων υπό την αιγίδα της **WMC**, σεμινάρια και εκπαιδευτικά προγράμματα για προπονητές και διαιτητές – πάντα με έμφαση στη διαφάνεια, την ασφάλεια και τη μακροπρόθεσμη εξέλιξη των αθλητών σε όλα τα επίπεδα.

## Αναγνώριση

Η ΠΟΜ αναγνωρίστηκε από τη '''Γενική Γραμματεία Αθλητισμού (ΓΓΑ)''' ως η επίσημη αθλητική ομοσπονδία για το άθλημα του Muaythai στην Ελλάδα το 2018. έπειτα από την υποβολή πλήρους φακέλου με τα απαραίτητα δικαιολογητικά τόσο της Ομοσπονδίας όσο και των ιδρυτικών της σωματείων. Η απόφαση αναγνώρισης καταχωρήθηκε με αριθμό μητρώου **ΧΓ36** και **ΑΔΑ 9ΒΨΑ4653Π4-ΛΗΞ.**

Η διαδικασία ξεκίνησε και ολοκληρώθηκε εντός του ίδιου έτους, με την πρώτη αναγνώριση σωματείου να δημοσιεύεται στις 28 Ιουνίου 2018, ημερομηνία που τιμάται ως η συμβολική έναρξη της επίσημης αναγνώρισης του αθλήματος στην Ελλάδα.

## Διοίκηση
Η ίδρυση και αναγνώριση της ΠΟΜ από τη **[[Γενική Γραμματεία Αθλητισμού]]** το 2018 πραγματοποιήθηκε υπό την προεδρία του **Ιωάννη Παπαδόπουλου**, ο οποίος παραμένει στη θέση του προέδρου έως σήμερα. Κατά τη διάρκεια της θητείας του, η Ομοσπονδία πέτυχε τη θεσμική κατοχύρωση του Muaythai στην Ελλάδα και την ενεργή παρουσία της σε ευρωπαϊκούς και διεθνείς φορείς του αθλήματος.

Η Ομοσπονδία διοικείται από εκλεγμένο Διοικητικό Συμβούλιο και λειτουργεί με βάση εγκεκριμένους κανονισμούς από τη ΓΓΑ (Κανονισμός Εθνικών Ομάδων, Πειθαρχικός, Δεοντολογίας, κ.ά.).

## Δραστηριότητες

Η ΠΟΜ διοργανώνει:

* Πανελλήνια και διασυλλογικά πρωταθλήματα

* Σχολές Προπονητών σε συνεργασία με τη '''Γενική Γραμματεία Αθλητισμού (ΓΓΑ)''', υπό την επίσημη εποπτεία του Υπουργείου Αθλητισμού

* Σεμινάρια και προπονητικά camps
* Αγώνες επίδειξης και επιμορφωτικά προγράμματα
* Παρουσιάσεις '''Muaythai''' σε σχολεία και εκπαιδευτικά ιδρύματα

Η Ομοσπονδία αναπτύσσει επίσης δράσεις για την ενίσχυση του αθλήματος στην τοπική κοινωνία και την ανάδειξη του πολιτιστικού του χαρακτήρα.

## Συμμετοχές της Ελλάδας στο Μουάιτάι
Με τα χρόνια, η ΠΟΜ έχει πάρει μέρος σε πολλαπλές διοργανώσεις, απο πανελλήνιες εώς και παγκόσμιες:

## Σωματεία της Ομοσπονδίας
Στην Πανελλήνια Ομοσπονδία Μουάιτάι είναι εγγεγραμμένα σωματεία από όλη την Ελλάδα, τα οποία συμβάλλουν ενεργά στην ανάπτυξη και διάδοση του αθλήματος:

## Διεθνείς Σχέσεις
Η ΠΟΜ είναι μέλος των εξής διεθνών οργανισμών:

* '''IFMA (International Federation of Muaythai Associations)''',  η μόνη παγκόσμια ομοσπονδία Muaythai αναγνωρισμένη από τη '''Διεθνή Ολυμπιακή Επιτροπή (ΔΟΕ)'''
* '''WMC (World Muaythai Council)'''
* **EMF (European Muaythai Federation)** 
* **MMU (Mediterranean Muaythai Union)**, όπου η ΠΟΜ έχει ηγετικό ρόλο

## Παραπομπές

* Απόφαση αναγνώρισης ΠΟΜ – ΔΙΑΥΓΕΙΑ
* ΓΓΑ – Εποπτευόμενες Ομοσπονδίες
* IFMA – National Federations
* EMF – European Muaythai Federation

Κατηγορία:Αθλητισμός